

Szerb Köztársaság

Vajdaság Autonóm Tartomány

Szabadka város

POLGÁRMESTER

Iratszám: 001865470-2025-09693-002-000-401-119

Kelt: 2025.04.23.

Szabadka

024/626-880

SB/GD

A Szabadka Város területén működő egyházaknak és vallási közösségeknek nyújtott eszközök odaítélésének módjáról, eljárásáról és kritériumairól szóló szabályzat 7. szakaszának 1. bekezdése (Szabadka Város Hivatalos Lapjának 15/13 és 10/25 száma) alapján

Szabadka város polgármestere 2025. április 23-án meghirdeti az alábbi

**Nyilvános pályázatot a Szabadka város területén működő egyházak és vallási közösségek 2025. évi projektjeinek támogatására**

**I. A pályázat tárgya**

A nyilvános pályázatot a Szabadka város területén működő egyházak és vallási közösségek 2025. évi projektjeinek támogatására hirdetjük meg, 3.325.000,00 dináros összegben.

A Szabadka város területén működő egyházak és vallási közösségek projektjeinek támogatására szolgáló eszközök az alábbiakra igényelhetők:

- javítási munkák és karbantartás,

- átalakítási projektek,

- helyreállítási, felújítási projektek.

**II. Részvételi feltételek**

Az egyházak és vallási közösségek projektjeinek támogatására az alábbi jogalanyok pályázhatnak:

- a Szabadkai Egyházmegye, Szabadka

- a Bácskai Pravoszláv Egyházmegye Szabadkai Püspöki Helytartósága

 - a Református Keresztyén Egyház, Szabadkai Református Egyházközség

 - a szabadkai Ágostai Hitvallású Evangélikus Keresztyén Egyházközség

 - a Szabadkai Zsidó Hitközség és

 - a Szerbiai Iszlám Vallási Közösség - a Szerbiai Iszlám Vallási Közösség mesihátja, Novi Pazar (a Szabadkai Iszlám Közösség)

**III. A projektek kiválasztásának mércéi**

Az egyházak és vallási közösségek projektjeinek támogatására szolgáló költségvetési eszközök odaítélésének kritériumai a következők:

- a hívők száma az önkormányzat területén végzett legutóbbi népszámlálás szerint,

- az egyház, illetve vallási közösség épületeinek száma,

- a szakrális építmény védelem alatt áll-e,

- az építmény állapota,

- a program más forrásokból történő támogatása,

- a közhasznúság foka,

- a projekt fejlesztő hatása az adott területen.

**IV. Dokumentáció**

A pályázók a Jelentkezési lap az egyházak és vallási közösségek projektjeinek támogatására meghirdetett pályázatra – 1. adatlap című nyomtatvány benyújtásával pályázhatnak.

A jelentkezéshez a pályázónak kötelezően mellékelnie kell:

- a pályázóra vonatkozó bizonyítékot: annak a jegyzéknek a kivonatát, ahol a jogalanyt bejegyezték,

- a pályázóra vonatkozó alapvető adatokat (története, tevékenységének leírása stb.), amit a pályázó állít össze és

- a projekt részletes leírását, melynek támogatására pályázik.

**V. Határidők és általános tudnivalók**

A pályázat megjelenik Szabadka Város Hivatalos Lapjában és az önkormányzat hivatalos honlapján, a [www.subotica.ls.gov.rs](http://www.subotica.ls.gov.rs) címen, a Pályázatok és hirdetmények menüpont alatt.

A pályázatot a Bizottsághoz a „Jelentkezési lap az egyházak és vallási közösségek projektjeinek támogatására meghirdetett pályázatra” (**1. számú adatlap**) elnevezésű nyomtatványon kell benyújtani, amely a pályázati felhívás mellékletében szerepel és letölthető az önkormányzat hivatalos honlapjának ([www.subotica.ls.gov.rs](http://www.subotica.ls.gov.rs)) Pályázatok és hirdetmények oldaláról.

A kitöltött jelentkezési lapokat a kért iratanyaggal együtt nyomtatott formában, zárt borítékban kell átadni a Szabadka Város Közigazgatási Hivatalának Ügyfélszolgálatában, a Szabadság tér 1. szám alatt, vagy postai úton továbbítani a Szabadka Város Közigazgatási Hivatala, Szabadság tér 1., 24000 Szabadka címre, az „Egyházi és Vallási Közösségek Pályázati Bizottsága részére“ jelzéssel. A pályázati jelentkezési lapokat elektronikus formában is kötelezően el kell küldeni a következő e-mail címre: konkurs.crkve@subotica.ls.gov.rs.

**A hiányos és késve érkezett pályázatokat a bizottság figyelmen kívül hagyja.**

  **A pályázatra a Szabadka Város Önkormányzatának honlapján történt közzétételétől számított 15 napon belül lehet jelentkezni.**

   Stevan Bakić s.k.

polgármester